প্রথম মহাকুম্ভ মেলাতেও মৌনী অমাবস্যায় পদপিষ্টের ঘটনা ঘটেছিল, মৃত্যু হয় ৮০০ জনের

ওয়েবডেস্ক: আচমকাই মহাকুম্ভে (Mahakumbh 2025) হাহাকারের ছবি। ত্রিবেণী সঙ্গমে (Triveni Sangam) মৌনী অমাবস্যায় (Mauni Amavasya) স্নান করতে জড়ো হয়ে পদপিষ্টে (Stampede) মৃত্যু হল ১৭ জনের। ভিড়ের চাপে বেড়া ভেঙে গিয়ে ওই ঘটনা ঘটেছে। আন্তর্জাতিক সংবাদমাধ্যমে মৃতের সংখ্যা আরও বেশি বলে জানানো হয়েছে। বিশ্বে সব থেকে বেশি মানুষ একসঙ্গে এই অনুষ্ঠানে জড়ো হন। বুধবার ওই দুর্ঘটনা নিয়ে হইচই পড়েছে। তবে মহাকুম্ভে এই প্রথম নয় এর আগেও বড় দুর্ঘটনা ঘটেছে। এবং যার সূত্রপাত প্রথম মহাকুম্ভ থেকেই। ১৯৫৪ সালে মহাকুম্ভের দুর্ঘটনায় ৮০০ জনের মৃত্যু হয়।

স্বাধীনতার পর প্রথম কুম্ভমেলা হয়েছিল ১৯৫৪ সালে। তিন ফেব্রুয়ারি পদপৃষ্টের ঘটনা ঘটে। ১৯৮৬ সালে হরিদ্বারে কুম্ভমেলায় পদপিষ্ট হয়ে দুশো জনের মৃত্যু হয়। সেসময় উত্তরপ্রদেশের মুখ্যমন্ত্রী বীরবাহাদুর সিংয়ের উপস্থিতিতে ওই ঘটনা ঘটে। ২০০৩ সালে মহারাষ্ট্রের নাসিকে কুম্ভমেলায় গোদাবরী নদীতে স্নান করতে যাওয়ার সময় পদপিষ্ট হয়ে মৃত্যু হয় ৩৯ জনের। ২০১৩ সালে কুম্ভমেলা চলার সময় এলাহাবাদ রেলস্টেশনে পদপিষ্ট হয়ে ৪২ জনের মৃত্যু হয়।

আরও পড়ুন: অমাবস্যার রাতে রক্তাক্ত মহাকুম্ভ! এখন কী অবস্থা সেখানে?

১২ বছর পর এবারে মহাকুম্ভ মেলা। উত্তরপ্রদেশের প্রয়াগরাজে ত্রিবেণী সঙ্গম ঘিরে ভক্তদের প্রত্যাশার পারদ চলছিল। সারা বিশ্ব থেকে ভক্তরা এসেছেন। ১৩ জানুয়ারি থেকে শুরু হওয়া এই মেলায় ইতিমধ্যে ১৫ কোটি মানুষ যোগ দিয়েছেন। ২৬ ফেব্রুয়ারি পর্যন্ত এই মেলায় ৪৫ কোটি মানুষের যোগ দেওয়ার কথা।

দেখুন অন্য খবর: